LidanRubinov/Halacha-QA huggingface dataset:
שאלה: שינויים בתפילה ל המדינה עקב הגירוש: שמעתי שהרה"ג שאר-יישוב הצהיר כי הוא משנה את נוסח התפילה ל המדינה מ"ראשית צמיחת גאולתנו", ל"שתהיה ראשית צמיחת גאולתנו". הבנתי שזה יען הגירוש. אני מצטט את דברי מורנו ורבנו הרב צבי יהודה, מהספר "פעמים" שנכתב משיחותיו: "משבר זה, ככל משבר, הוא כדרכו של עולם שבו אי אפשר להופעת אור ד, אלא דרך סבוכים, שאי אפשר לעמוד בו על דברי תורה, אלא דרך הכשלונות, ש אין אדם עומד על דברי תורה אלא אם כן נכשל בהם. (פרשת שמיני, פסקה ד. מדבר על הכשלון של נדב ואביהוא) השאלה שלי היא, כיצד ניתן לקבוע כי מדינת ישראל איננה ראשית צמיחת גאולתנו, ואנו רק מייחלים לכך שהיא תהיה כזו, כיוון שהיא גירשה יהודים מיישובים ונקטה בצעדים נגד דעת תורה, והרי רבנו אומר "שאי אפשר לעמוד בו על דברי תורה, אלא דרך הכשלונות", שכן זהו כשלון! רק מתוך הכשלון, במקרה שלנו הכשלון הינו הגירוש, ניתנת היכולת לגאולה לצמוח! אם כן, ודאי וודאי שכבר עכשיו מדינת ישראל היא ראשית צמיחת גאולתנו! לרב הגאון שליט"א.
תשובה: אנחנו לא צריכים לשנות את ההתייחסות שלנו לאירועים הגדולים שקורים בדורנו עם שיבת עם ישראל לארצו, בגלל חולשות פה ושם. נכון שיש עיכובים אבל גם בזמן הגאולה הראשונה היו עיכובים. משה רבינו אמר לקב"ה: "למה הרעתה לעם הזה למה זה שלחתני: ומאז באתי אל פרעה לדבר בשמך הרע לעם הזה והצל לא הצלת את עמך עמך" - ולכאורה, התחיל כבר תהליך הגאולה ובמקום להתקדם הייתה נסיגה אחורה והכבדת עול השעבוד. המפרשים מסבירים שנסיגה זו הייתה בגלל שעם ישראל לא השכיל להפנים את מהלך הגאולה, הם לא היו ראויים לזה. זקני ישראל לא הופיעו ביחד עם משה לפני פרעה, ולא דרשו במפגיע "שלח את עמי ויעבדוני". אם כולם היו באים עם משה, כל מהלך הגאולה היה משתנה. היות והם לא היו זכאים באה הכבדת עול השעבוד. וזה מה שה' אומר למשה: "ויאמר ה' אל משה עתה תראה אשר אעשה לפרעה כי ביד חזקה ישלחם וביד חזקה יגרשם מארצו" - לא רק הבטחה שהעתיד יהיה טוב. אלא ה' אומר למשה אל תחשוב שהכבדת עול השעבוד הייתה סתם קפריזה של פרעה, זו ההשגחה האלוהית שצוותה שבגלל שעם ישראל לא זכאי אז הרשעים יכבידו את עולם, אולם מכאן ואילך תתאפשר הגאולה. כך גם כשאנו סובלים מייסורים כאלו קשים, המצב הבטחוני והמדיני שהולך ומחמיר, זה קורה כתוצאה מהחולשות של הנהגת המדינה. אם יש פולטיקאים שרוצים להסגיר חבלי ארץ למחבלים ומפנים מהארץ יהודים שבונים אותה, אפילו האנגלים לא עשו דבר כזה, אין ספק שזה גורם לעיכוב ונסיגה במהלך הגאולה, אך זה לא פוגם בכל המהלך הכללי.
שאלה: מה ניתן לעשות נגד איחול רע?: לכבוד הרב, שמי מרק ואני עובד מדי פעם כמלצר בכל מני בתי מלון בתל אביב. היום, לאחר שסיימתי את המשמרת שלי והייתי בדרכי לתחנת אוטובוס, חלפתי על פני אדם שישב לבד על המדרכה ונשען על קיר של בניין, עם כיפה על ראשו והוא מסתכל באלכסון או משהו כזה. בדיוק ברגע שבו עברתי מולו הוא אמר "תמות מרעב". אני לא יודע האם הוא אמר את זה לעצמו או שהוא אמר את זה לי, ואני מאוד מקווה שהוא אמר זאת לעצמו. האם איחולים כאלה יכולים להתממש? איזו סיבה יש לאדם שרואה אותי פעם ראשונה ואני לא חייב לו כלום לאחל דבר כזה? מה ניתן לעשות אם אכן הוא אמר את זה לי? אודה לכבוד הרב אם יענה לי במהרה כי המקרה ממש הפחיד אותי ואני ממש מקווה שזה לא השפיע עליי בשום צורה שהיא.
תשובה: יש אנשים שחייהם קשים ולכן גם דיבוריהם קשים. יתכן שהוא היה גם רעב ומסכן. לחשוש אינך צריך אבל לרחם עליו רצוי. אל תיקח את דיבוריו ללב ותתעלם מהם. ותמיד טוב לתת צדקה לעניים נצרכים.
שאלה: דיני שוטר בשבת: אני משרת כשוטר. לפעמים אני נדרש לעבוד בשבת או בשישי בלילה. מה מותר לי ומה אסור? אני מבקש לדעת בשם המון שוטרים דתיים.
תשובה: כל דבר שקשור לביטחון שוטף מותר לעשות, אולם אין לעשות דברים שניתן לדחות לאחרי שבת כמו חקירות של גנבים וכדו'.
שאלה: חתונת בן בשנת אבל: אימי נפטרה לפני כחודשיים. בני הציע נישואין השבוע לחברתו. הם מעוניינים להינשא בקיץ הקרוב (ביולי). האם צריך לדחות את החתונה לאחר שנת האבל? (מכיוון שלא נקבעה קודם?) האם אני אחיותי אחי ואבי יכולים להיות נוכחים במידה ותתקיים במועד שבחר הזוג? סבתא של הכלה חולה והם חוששים לדחות שמא לא תזכה אף היא לראות בשמחתם. כיצד מסבירים זאת לציבור והמשפחת המורחבת?
תשובה: מותר לעשות את החתונה בשנת אבל ואף יהיה זה נחת רוח לאמך שיש המשכיות לצאצאיה. לכן, כדאי לעשות את החתונה במועדה. לך יש תפקיד של מארחת בחתונה ולכן את יכולה להשתתף בחתונה. לגבי ריקוד, יש מקום להימנע והדבר תלוי עד כמה זה חשוב לכלה. אין לקנות בגדים חדשים לחתונה. אביך יכול להשתתף כרגיל מאחר והאבלות על אישה נגמרת לאחר 30 יום. אחיך ואחיותיך יכולים להשתתף בחופה. לגבי הסעודה, יש לסדר להם שולחן מחוץ בכניסה לאולם או בחדר צדדי שבו הם יאכלו. לסכום: בעולם שלנו יש מוות ויש צמיחה והתפתחות. לאחר שחוויתם את השבר במות אמך יהיה בזה נחמה שתראו גם התחדשות. וכמו שכתבתי, גם לאמך יש בזה נחת רוח.
שאלה: מראה שנשברה - אמונה תפלה: נשברה לי מראה בחדר ואמא שלי התעקשה לזרוק אותה כי היא טוענת שהסתכלות במראה שבורה או סדוקה מביא מזל רע ומקשה על מציאת שידוך. האם הדבר נכון? ומה הפסיקה בעניין אמונה של יהודי באמונות תפלות בכלל?
תשובה: אני מכיר את המנהג הזה. לא מכיר לכך מקור אולם נראה לי שזה לא אמונה טפילה. אנסה בהמשך לחפש לכך מקורות. אולי המקור לכך מה שמובא במדרש שהדיוט המשתמש בכלים שבורים גנאי הוא לו אבל הקב"ה אינו כן אלא כל שימושו כלים שבורים שנאמר: "קרוב ה' לנשברי לב", וכתיב" "הרופא לשבורי לב וחבש לעצבותם".
שאלה: השם בארי לבת : הרב. אני מבקש לדעת האם השם בארי מלשון "הבאר שלי" לבת הוא שם נכון. ולגבי עדיפות לבארי או תהל.
תשובה: השם בארי הוא שם של גבר ולא טוב לתת שם של איש לאשה.
שאלה: נתינת מתנה בעין יפה: ראובן נתן לשמעון חבירו שדה עם אלנות לזמן מסויים. לאחר זמן טוען שמעון שנותן מתנה בעין יפה נותן ולכן מגיע לו זכות למים שראובן היה מקבל מידי שנה מהכפר. האם יש כאן מתנה? האם ראובן זכאי גם למים הרי המים הם תלושים ומגיעים מחוץ לשדה? האם נאמר "בעין יפה נותן" גם כאשר לא ישאר לראובן טיפת מים להשקות שדות אחרים? ו
תשובה: המחכיר צריך לתת את מכסת המים המיועדת לשדה המוחכרת לחוכר. מקורות: 1. הגמרא בב"מ קג: כותבת שעל בעל השדה לספק לאריס את כלי המים   רואים מכאן שבעל השדה צריך לדאוג לאמצעים שיאפשרו לאריס לעבוד את השדה   מזה יש ללמוד לענייננו שבלא מכסת מים כמעט בלתי אפשרי לעבד את השדה לכן על בעל השדה לספק את מכסת המים. יש להעיר שישנה מח' ראשונים האם דין זה נאמר רק לגבי אריס  שצריך להביא אחוזים מהתבואה  אבל לא לגבי חוכר  שצריך לשלם סכום קבוע בלי קשר לתפוקה של השדה  השו"ע חו"מ שכ,ג פסק שדין זה שייך בין באריס ובין בחוכר אולם הרמ"א הביא שיש אומרים שדין זה לא שייך בחוכר, בנידון דידן שבעל הקרקע החכיר את השדה כדי שהשדה תשאר מטופלת ניתן לומר שזהו הת בעבור החכירות ות זה דומה לת של האריס שהוא מגוף הקרקע ולכן במקרה זה גם הרמ"א יודה. 2. מנהג המדינה הוא להחכיר קרקע עם מכסה (כמעט ולא מחכירים קרקע בלי מכסה) ולכן כל עוד שלא התנו בפירוש אחרת הולכים אחר המנהג. היה אפשר לומר שהמנהג שייך רק כאשר החכיר בסכום המקובל אבל כאן שנתן לו בחינם או בת סמלי נאמר שהפחית לו בת כי הוא התכוון לתת לו פחות מהנהוג, אבל כבר נפסק בשו"ע ח"מ שכ,ה ע"פ הגמרא בב"מ קג: שהמחכיר לא יכול לטעון טענה זאת ואם הוא התכוון לתת פחות מהנהוג היה לו לאמר את זה בפירוש. 3. לא ניתן מבחינה כלכלית לעבד את השדה ללא מכסה, ולכן כאן כיוון שהמחכיר רצה שהחוכר ימשיך לעבד את השדה כדי שהיא תשאר מטופלת ודאי היתה דעתו לתת גם את המכסה שאם לא כן החוכר לא יוכל לטפל בשדה. הרב יואל פתאל
שאלה: ברכת האילנות על עץ בעציץ: האם מותר לכתחילה לברך ברכת האילנות על עצי פרי כאשר הם מנותקים מהקרקע, דהיינו: בעציץ גדול מאוד והנקב מהצד?
תשובה: גם אם העציצים נקובים מהצד אפשר לברך.
שאלה: סוג בד החופה: האם בד החופה, העליון, חייב להיות בד אטום או שמותר בד תחרה?
תשובה: אני לא חושב שזה צריך להיות אטום.
שאלה: תערובת קטניות לאשכנזים: ראיתי בשאלות קודמות שהרב מתיר תערובת קטניות לאשכנזים 1. האם לפי זה יהיה מותר לכתחילה לקנות ולאכול מוצרים שיש בהם קטניות שאינן ניכרות לעין (שוקולד, חטיפים) או בדיעבד אם מתארחים? 2. אם מתארחים אצל מי שנוהג להשתמש בשמן קנולה או שמן סויה, האם מותר לאכול תבשילים שיש בהם שמן כמו עוף או מרק ורואים את השמן וכן מאכלים שטוגנו בשמן(מתוך הנחה שבמאפים לא רואים את השמן שמעורב)
תשובה: 2. מותר, כי המארח לא התכוון לבטל איסור עבורך. 1. המפעל התכוון לבטל איסור עבור הלקוחות, לכן יש נמנעים מקניית מוצריחם כאלו. לעומת זאת, יש הסבורים שהמפעל התכוון רק לאוכלי קטניות וא"כ דינו כמו 2.
שאלה: הגדה של פסח עם תמונות: האם מותרת הגדת פסח שיש עליה צילומים ותמונות משפחה?
תשובה: אין בזה איסור, אמנם אין זה מכובד להגדה שנעשתה לעבודת ד' שיהיו בה תמונות משפחה.
שאלה: צדיק ורע לו רשע וטוב לו: לכבוד הרב או לעונה לשאלתי, במשך 3 שנים ב ה אני נמצאת בתהליך איטי של התחזקות, שבמהלכו כל שנה אני משתדלת לקחת על עצמי עוד ועוד מצוות בכדי להגיע לתשובה שלמה בבוא היום בע ה. אך בזמן האחרון אני מתקשה רבות, וזאת בשל העובדה כי אני משקיעה מאמץ גדול מאוד בריבוי מצוות, מנסה לזכות את הרבים כמה שיותר, להחמיר עם עצמי גם במקומות שאני לא רואה לנכון, ובכל זאת אני מרגישה שהבורא כאילו איננו שומע לתפילתי, בזמן שחברותיי לא שומרות אפילו לא מצוות בסיסיות כמו כשרות והחיים שלהן יפים משלי! ולא חסר להן כלום למרות שכשהן יוצאות למסיבות בשבת- אני הולכת לבית כנסת. איך ניתן להתגבר על הקושי הזה ביני לבין עצמי? איך אפשר להסביר את זה שלפני שהתחלתי תהליך של התחזקות תמיד היו אומרים לי שכשאני אקיים מצוות השם ישמע לכל תפילותי, ואילו היום יש בי הרגשה שאני מנסה להילחם בה, שאין קשר בין עשיית מצוות לאהבתו של ה? ב וכבוד רב!
תשובה: לך יקירה. קראתי את מכתבך ואני מאוד מבין את התחושה שלך. אנשים רבים רוצים ומאמינים, ובאופן טבעי מאוד, שכשהם יתחזקו גם כל הקשיים שלהם יעברו, ושיהיה להם הרבה יותר טוב מאשר לאחרים. והנה המציאות מתגלה להם באופן אחר. הקשיים נשארים, ואף לפעמים האחרים שאינם הולכים בדרכם נראה שמצליחים יותר. חשוב לדעת כמה דברים. התורה איננה פתרון קסם לחיים קשים. התורה היא האמת האלוקית העליונה, זו שנותנת משמעות עמוקה לכל החיים שלנו. חיי התורה הופכים אותנו להיות קדושים וטהורים, טובים ושלמים יותר. אני בטוח שאין לך ספק בכך, שההתחזקות שלך גרמה לך להיות יותר טובה. יחד עם זה, לא תמיד התקדמות זו של האדם גורמת לכך שגם בדברים אחרים הדברים יסתדרו ויהפכו להיות טובים ושלמים. ההתחזקות כן תשפיע משהו אחד מאוד חשוב. היא תיתן לאדם כוחות להתמודד, תיתן לו אמונה להמשיך הלאה ולהתקדם בתוך ההתמודדויות שהוא עובר. כל אחד מאיתנו יש לו את ההתמודדויות שלו. אין אדם בלי התמודדויות, אך רובנו נוטים להסתיר את ההתמודדויות מעין אחרים. להראות לאחרים כאילו אצלינו הכל כשורה, כאילו לא חסר לנו דבר. כל אחד אוהב להראות לאחרים את ההצלחות שלו, את התחושות הטובות, ולא כל כך את הקשיים. אנו צריכים לבחון את הדברים לפי האמת, ולא לפי מה שהם מצטיירים ביחס לאחרים. ואת צריכה להתמלא שמחה באוצרות הגדולים שאת זוכה להם, ולהתפלל לה' שגם הקשיים יעברו בקרוב, ותזכי לחיים טובים ושמחים. הרב יצחק גרינבלט zahig1 gmail.com
שאלה: לקנות עכשיו ביצים לפסח: האם אפשר לקנות עכשיו ביצים (יכול להיות שמאכילים את התרנגולות בחמץ) ולהשתמש בהם בפסח?
תשובה: מותר, אך לנקותם היטב לפני פסח.
שאלה: שבע ברכות לאחר שבוע: התחתנתי לפני שבוע בדיוק ולא עשינו 7 ברכות. אני לא דתיה אלא מסורתית. אני קצת מרגישה רע, מה עושים?
תשובה: ב"ה לך. המון המון מזל טוב לרגל נשואיכם, ושתזכו שהמון שמחה ואור ישרו בבית שלכם, ושתזכו להמון ולהמון אהבה ואחווה וריעות, ושכל משאלות ליבכם יתגשמו לטובה בבית הזה שתקימו לנצח. צר לי שלקח זמן עד שמכתבך הגיע אלי, ואולי כבר הוא לא רלוונטי, שאולי כבר קיבלת תשובה אחרת, אבל חשוב לי בכל זאת לענות לך על מכתבך. חכמנו זכרונם לברכה תיקנו לנו שבעה ימים שמתחילים מהנשואין, שבימים אלו כשעושים סעודה עם עשרה בני אדם, עושים שבע ברכות. כל עוד לא אכלו בסעודה שיש עשרה אנשים שאוכלים יחד, אין מה לברך. זוג שלא עשו שבע ברכות לא זכו לשמחה הגדולה הזו, אך לא קרה דבר, ואף שאין אפשרות להשלים את האירוע הזה, אבל אפשר וחשוב להמשיך הלאה. חשוב עכשיו להפנות את הכוחות שלכם בלא לחשוב על מה שהיה או על מה שלא היה, אלא להשקיע מחשבה על איך מתקדמים ממה שקיים אצלכם עכשיו. התורה מלמדת אותנו שהאדם צריך לשאוף תמיד להתקדמות. לא לבכות על מה שהיה, אלא לשאוף קדימה. ובזמן שלכם, שאתם זוכים כעת להקים בית חדש משותף, והשמחה והאהבה חיות אצלכם, חשוב מאוד לנצל את הקרבה הקיימת אצלכם לקדושה ללמוד על נושא הזוגיות לפי דרכה של היהדות, לפי הדכה מעמיקה ורצינית שתיתן לכם המון עומק והמון רצינות בחיי הזוגיות שלכם. אשמח להיות בקשר, להכיר ולכוון אתכם לשיעורים שיתאימו לכם, להמון דברים נפלאים שממש תיהנו מהם יחד. שתהיה לכם המון המון הצלחה הרב יצחק גרינבלט. zahig1 gmail.com
שאלה: אישה מלאת צרות: רציתי בבקשה לשאול- אישה שיש לה בחיים שלה הרבה צרות, היא בת 40 פלוס, נוחתות עליה הרבה בעיות, צרה אחת היא צרה שניה היא שפתאום גילו לא מזמן אצל אותה אישה מחלה רפואית קשה, צרה שלישית היא יש לה בעיות במשפחה, צרה רביעית היא בעלה חולה כבר המון המון שנים, וכו, מאז ומתמיד נופלות עליה רק צרות, האם זה עונש מאלוהים על משהו שעשתה? מאז שהילדה שלה נפטרה היא שומרת שבת, היא שומרת טהרה, היא אישה טובה, עוזרת לכולם, אישה עם לב זהב. אז למה אלוהים מעניש בלי סוף? האם זהו עונש? מה קורה פה? היא מסכנה מאוד, אני מרחמת עליה, כל יום נופלת עליה צרה חדשה, רציתי לדעת מה הסיבה שאישה נענשת כל כך הרבה ומה זה אומר לגביה ואיך מתקנים?? השאלה הכי חשובה כאן: מה המסר שאלוהים רוצה להעביר לה?????
תשובה: : אנו לא יכולים לדעת מה הסיבה לצרות וקשה לנו לפענח מה הסוד בהשגחה שהקב"ה משגיח עלינו. לפעמים אדם בתוך ליבו יכול לגלות את הצופן. לפעמים צדיקים עם רוה"ק יכולים לפענח זו. בכל אופן הסיבה ליסורים לא תמיד היא כעונש על מעשים רעים. יש הרבה סיבות ליסורין. לפעמים היסורים הם יסורים שנועדו להגביר את השכר של האדם בעולם הבא. לפעמים יש חשבונות מדורות קודמים. בכל מקרה אנו מאמינים שהצור תמים פעלו וכל דרכיו משפט. כל מה שעושה הקב"ה בסופו של דבר זה יהיה לטובה. לפעמים היסורים שיש לאדם פלוני היא כדי לעורר את הסביבה לתפלה לענווה ולגמילות חסדים. בכל אופן, מבחינתך היסורים של אותה אישה היא כדי שתתפללי עליה וכדאי שתנחמי אותה ותגמלי לה חסד עד כמה שאת יכולה.
שאלה: חיבור "יתברך" ל"ישתבח": יש סדורים שמקפידים לחבר את המלה "יתברך" לסוף "יהא שמה רבא" ויש סדורים בהם "יתברך" מחובר ל-"וישתבח" וכו. לכאורה, המלה שייכת ל"ישתבח" וכו. מה עומד מאחורי חבורה ל"יהא שמה רבא" והאם המנהג הזה חשוב?
תשובה: יש בזה 2 מנהגים ואי אפשר לקבוע איזה מנהג צודק. "מאן דעביד הכי לא משתבש, ומאן דעביד הכי לא משתבש."
שאלה: הסדר של עשרת המכות: למה עשרת המכות נתנו ר שלהן?
תשובה: נאמרו בכך כמה ביאורים וניתן למוצאם בהגדות שונות. אביא ארבעה מהם: ילקוט מעם לועז על ההגדה אות קסו ע"פ התנחומא ועוד מבאר שהסדר הוא כדרך שאדם נלחם בחברו. בתחילה מפסיק מימיו (דם) אח"כ מריע בחצוצרות ומפחידו (צפרדע), אח"כ שולח בו חיציו (כינים נכנסו לתוך גופם כחיצים) וכו'. המהר"ל מבאר שהסדר היה מלמטה למעלה. שלושת הראשונים היו למטה במים ובעפר, האמצעיים בחלל העולם והאחרונים בשמים. עוד מבאר שהם כנגד עשרה מאמרות בהן נברא העולם, ומאריך שם כיצד כל מכה היא כנגד מאמר אחר. הרב יעקב ישראל קנייבסקי (הסטייפלר) זצ"ל מבאר בספרו חיי עולם עמ' כב: "והנה כל האותות והמופתים שעשה השם יתברך במצרים על-ידי משה רבנו ע"ה היה בכדי לפרסם שהבורא יתברך שליט בעולמו ומושל בכל, כדכתיב: "כי עתה שלחתי את ידי ואך אותך ואת עמך. ואולם בעבור זאת העמדתיך בעבור הראתך את כחי ולמען ספר שמי בכל הארץ" (שמות ט, טו-טז), ולכן היו מכות רבות ושונות אף-על-פי שבמכה אחת היה אפשר להכניע את פרעה, שתתמיד המכה ההיא עד בלי נשוא. במכת דם - ראו שהשם יתברך שליט על המים. במכת צפרדע - ראו שהשם יתברך שליט על בריות שבמים. במכת כינים - ראו שהשם יתברך שליט על האדמה והבריות המתהווים ממנה, כי עפר הארץ נהפך והיה לכינים, ופגעו רק במצריים ולא בישראל. במכת ערוב - ראו שהשם יתברך שליט על חיות שבארץ. במכת דבר - ראו שהשם יתברך שליט על חיי בעלי החיים - נגזר על מקנה מצרים שימותו - מתו, וממקנה בני ישראל לא מת אחד. במכת שחין - ראו שבריאות האדם ותחלואיו, הכל ביד השם יתברך - נגזר שילקו המצריים בשחין ולקו, ובבני ישראל לא פגע השחין כי הכל בגזרתו יתברך שמו. במכת ברד - ראו שהשם יתברך, הוא השולח עננים להמטיר על הארץ ובגזרתו נהפכים לברד, וראו שהאש והמים עשו לקיים גזירתו יתברך. במכת ארבה - ראו שהשם יתברך שליט על הבריות המעופפים, שכולם עושים רצונו יתברך שמו וגזירתו (נגזר שיבואו בהמוניהם להשחית במצרים - באו, ולגושן - מקום מושב בני ישראל - לא העיז אף אחד לבוא, את הגבול שמרו כולם, כי כן פקד בורא עולם יתברך שמו). כמו כן ראו כי השם יתברך שליט על הרוח, כי הארבה בא ברוח קדים עזה, וכשהעתיר משה רבנו להסירו, נעתק והלך על-ידי רוח ים חזק מאוד. במכת חושך - ראו שהבורא יתברך הוא המאיר לארץ - בגזרתו יתברך שמו המאורות מאירים, ובגזרתו יתברך שמו לא יאירו - "וימש חשך". במכת בכורות - ראו שהשם יתברך שליט על חיי האדם - בכורות מצרים מתו כולם בשעה אחת כמו שהתרה משה רבנו ע"ה בשם ה', ובכורי ישראל חיו".
שאלה: כשרות קפה בתחנות דלק: ברצוני לברר לגבי כשרות קפה בתחנות דלק. כיצד ניתן לדעת באיזו תחנה ניתן לשתות? האם זה תלוי בחברה המחזיקה את החנויות או שמא כל חנות וחנות כזו יש לבדוק בפני עצמה?
תשובה: בלי קשר לקפה, יש לתדלק רק בתחנת שומרות שבת. למלא דלק לאדם שמתכנן ליסוע בשבת
שאלה: חובת הגערה במי ששח בחזרת הש"ץ: אחדשכת"ר. בשו"ע או"ח סימן קכ"ד כתוב שמי ששח בחזרת הש"צ "נקרא חוטא וגדול עוונו מנשא וגוערים בו". האם הכוונה שממש מוטלת החובה על כל אחד מהמתפללים לקום ולגעור? מי שלא קם וגער עבר עבירה? בכבוד רב וב מראש.
תשובה: לא כולם צריכים לגעור מספיק שהגבאי או מי שלידו יגערו בו.
שאלה: קדיש על הקבר: כאשר יום הזיכרון חל בשבת ואנו עולים לקבר ביום שישי ואומרים את הפרקי תהילים, האם נכון לומר אז קדיש בסיום או כיוון שאין זה יום הזיכרון עצמו לא נכון להגיד קדיש?
תשובה: אפשר לומר קדיש.
שאלה: הבדלה לנשים בלבד: ברצוני לשאול לגבי הבדלה לנשים. האם כאשר בנות נמצאות במוצאי שבת ללא גבר איתם (כגון: דירת שרות לאומי וכד ) יכולה אחת מהן להבדיל ולהוציא את האחרות ידי חובה או אין הדבר נכון? במידה ולא, האם כל אחת יכולה להבדיל לעצמה או עליהן לצאת ידי חובה רק מגבר המבדיל?
תשובה: יכולות לצאת ידי חובה מההבדלה של החברה.
שאלה: השתתפות אבל בשבע ברכות לבתו: האם אבל בתוך השנה על אימו רשאי להשתתף בשמחת השבע ברכות במשך השבוע לבתו?
תשובה: זה בעיה, שלא ישתתף.
שאלה: שמירת נגיעה מבנות ב"שלוה": אני מתנדב ב"שלוה" (עמותה לעזרה לילדים מוגבלים) ואני נתקל רבות בהושטת יד מהחניכות הבוגרות שם (גיל 15-20), האם מותר לי ללחוץ את היד?
תשובה: תתחמק.
שאלה: מוזיקה לועזית לדעת רבי נחמן מברסלב: נראה לי ששמעתי פעם שרבי נחמן אומר שצריך לשמוע ניגונים מבן אדם כשר, האם זה נכון ואם כן מה המקור (אם יש מישהו אחר שאומר את זה גם אשמח לשמוע)?
תשובה: אכן נכון הדבר ששמעת. רבי נחמן מברסלב כותב בספרו ליקוטי מוהר"ן בתורה ג' על כך שאם אדם שומע מוזיקה מאדם לא כשר, המוזיקה הזו משפיעה עליו ומזיקה לו, ואם אדם שומע מוזיקה מאדם כשר, המוזיקה הזו משפיעה עליו לטובה. נושא זה זכה בדור שלנו להמון המון התעסקויות, ואף ספרים נכתבו על כך, ובכך הגבירו את המודעות של ההשפעה של המוזיקה על האדם. ביניהם ספר יודע נגן, וספר ניגון כשר מנגן כשר. תוכל למצוא את הספרים האלו בחנויות הספרים, ובהם תמצא הרחבה רבה מאוד בכל התחום הזה. יהי רצון שנזכה לשמוע בשירת הלויים בשמחה וברננה בדוכנם במהרה בימינו אמן. הרב יצחק גרינבלט
שאלה: התנצלות בפני העוזרת הערביה: לכבוד הרב ניר אביב, כבוד הרב נשאל לגבי עוזרת ערביה שנחשדה בגניבת תכשיטים, נחקרה במשטרה, פוטרה, והתובעים קיבלו החזר מן הביטוח. התכשיטים נמצאו בבית. הרב השיב כי יש להחזיר את הכסף לביטוח. מה לגבי העוזרת הערביה? האם אין חיוב להתנצל בפניה, להחזירה לעבודה ולפצותה?
תשובה: זו זכותם לחשוד בעוזרת הבית משום שמצוי שעוזרות בית גונבות מפעם לפעם מבית מעסיקיהם, ואף מגישים נגדן תלונה במשטרה, אם כן, לא נהגתם באופן חריג. לכן, אין צורך לפצות את העוזרת או להחזירה לעבודה. בכלל, ישנו ציווי בתורה "וחי אחיך עמך" האומר שיש להעדיף העסקת יהודים על פני כאלו שאינם יהודים, ואם יש הפרש במחיר ההעסקה ניתן להחשיבו כמעשר כספים. וחוץ מזה, כאשר מדובר בעוזרת שאינה יהודיה, מנסיונם של רבים ניתן להניח שהיו בעבר גניבות אחרות שלא שמתם לב אליהן. לכן, גם אין חובה להתנצל, שהרי החיוב נובע מן הפסוק "ואהבת לרעך כמוך", ודרשו ח שהכוונה לרעך במצוות, למעט מי שאינו שייך במצוות שלנו. כמובן שאין איסור להתנצל, אך גם אין חובה. הרב ניר אביב
שאלה: מכירת חמץ ובדיקת חמץ בבית מלון: א. לגבי מכירת חמץ - האם ניתן למכור רק מדף אחד בארון מסוים שיש בו עוד כלי חמץ (שאיני חפץ למוכרם). בארון לא ישתמשו במהלך החג. (האם יש עדיפות למדף מסוים עליון תחתון וכו )? האם ניתן למכור שקית הנמצאת במקרר או במקפיא שיש בה מספר מוצרים שאנו מעוניינים למכור במכירת חמץ, כמובן נסמן שקית זו, האם כדאי למכור מדף שלם. במקרר ובמקפיא אנו מעוניינים להשתמש בחג? ב. לגבי בדיקת חמץ - במהלך החג נתארח בעז"ה במלון שלא בודקים את חדריו. האם עלי לבדוק מחמץ את החדר שאתארח בו, האם עלי לברך על בדיקה זו?
תשובה: א. לכתחילה לא מוכרים חמץ גמור. את החמץ שמוכרים חייבים להניח במקום סגור שלא יגיעו אליו בחג בכל דרך שהיא. המקפיא נגיש ואין לאחסן בו חמץ אלא א"כ מדובר במקפיא שלא ייפתח כל החג ויודבק על דלתו סרט דביק. ב. עם בואך למלון עבור על הארונות והמגרות ותוודא שאין בו חמץ. הבעיה העיקרית יכולה להיות בחדר בו יש מקרר המכיל משקאות שונים שאינם כשרים לפסח. יש לדרוש את פינויים מיד. מומלץ להתקשר למלון כבר עכשיו ולוודא שאין בחדר שום משקה לא כשר.
שאלה: נערה קטנה מארץ ישראל בזמן נעמן: בשם חותני, אני שואל מה הפטרה הרגילה של פרשת תזריע, מדובר על נערה קטנה מארץ ישראל שנשבתה בזמן נעמן. מה קרה לה?
תשובה: הסיפור נמצא בפרק ה' בספר מלכים ב'. נעמן היה שר צבא ארם. אדם חשוב מאוד. לנעמן הייתה צרעת. הצרעת עליה מדובר אינה מחלה כי אם תופעה ניסית התלויה במצבו הרוחני של האדם. באחד הקרבות של ארם עם ישראל הם שבו נערה אחת שנלקחה להיות שפחה של אשת נעמן. היא הציעה שנעמן ילך לאלישע הנביא והוא ירפא אותו מצרעתו. נעמן הלך לאלישע והוא המליץ לו לטבול במי הירדן. לאחר הטבילה נעמן נרפא כליל ואמר: "הנה נא ידעתי כי אין אלהים בכל הארץ כי אם בישראל". מה קרה לנערה עצמה, הנביא לא מספר לנו.
שאלה: אי עביד לא מהני - לקחת פירות של גוי: לכבוד הרב רציתי לדעת האם המושג "אי עביד לא מהני" שאמר הרצי"ה בנוגע למסירת שטחי מדינה, יש לו השלכות ממוניות לגבי בעלות השטח? כלומר, האם ניתן לומר שאין לאותו גוי שתופס את השטח שום בעלות? אם באמת אין לו בעלות על הקרקע, מה בנוגע לפירות הממוניות של הקרקע? לכבוד הרב.
תשובה: אם הגוי תלש את הפירות זה הפך להיות שלו כיוון שהתייאשו מזה. אולם הקרקע עצמה אינה נגזלת, עם ישראל אף פעם לא התייאש מהקרקע ומה שהם מחזיקים זה גזל.
שאלה: ספר מתוך ארגז ספרים: אני מלמד בבי"ס. ראיתי בספרית בית הספר ארגז זרוק עם המון ספרי קודש. שאלתי את הספרנית מה עניין הארגז והיא אמרה שמישהו תרם את הספרים לבית הספר אבל היא לא תשתמש בכולם כיוון שהתלמידים לא יקראו ובכל מקרה יש לה יותר מדי ספרים ולכן היא תעביר חלק מהספרים. ואז שאלתי אם אפשר לקחת ספר מסוים מהארגז והיא ענתה שבכל מקרה חלק מהספרים ימסרו, האם עשיתי טוב?
תשובה: אם היא נתנה רשות, אין בעיה.
שאלה: שבת חתן ביום כיפור?: בעז"ה עוד שישה חצי חודשים אני אתחתן, החתונה נקבעה לימים שבין כיפור לסוכות, השאלה היא מתי תהיה השבת חתן אם השבת שלפני החתונה זה יום כיפור? (שנינו אשכנזים)
תשובה: חוץ מעליה לתורה אין שום חיוב אחר.
שאלה: מה לעשות עם החמץ?: אנחנו שמענו מאנשים שונים מה צריך לעשות לגבי החמץ וכמובן שזה היה שונה כל פעם. אנחנו רוצים לדעת האם אנחנו יכולים למכור שקית פסטה סגורה ביחד עם שאר החמץ או שאנחנו חייבים לגמור את זה לפני, ואם אנחנו לא גומרים האם אנחנו חייבים לזרוק את זה?
תשובה: חמץ גמור לא מוכרים אלא משתדלים לאוכלו עד ערב פסח ומה שנותר שורפים. רק סוחרים שכל עיסוקם הוא מכירת חמץ רשאים למכור חמץ גמור.
שאלה: הוראת תנ"ך לחינוך מיוחד: אנו סטודנטית לחינוך מיוחד ותנ"ך ושנה הבאה כבר נהיה מורות בעז"ה. רציתי לשאול, האם יש בעיה עם הגשמה של דמויות תנ"כיות ע"י הצגה ציור וכדומה בשיעורי תנ"ך שנעביר לחינוך המיוחד? רוב האוכלוסיה הזו זקוקה להרבה המחשות, איורים והצגות על מנת שהחומר יובן ויטמע, אם אכן זו בעיה כיצד ניתן להתמודד עמה ולהעביר את החומר לחינוך מיוחד בצורה הראויה מהפן הדתי ומהפן הדידקטי? כמו כן, האם יש קשר בין רמת הפיגור והלקות לאופן בו ניתן להעביר את השיעורים בתנ"ך? אשמח ממש להכוונה ברורה ומפורטת עד כמה שניתן.
תשובה: לדעתי, כל המחשה שמקרבת את הדמויות אל עולמם של הילדים היא מותרת. כשם שבדיבור אנו מציירים את הדמות ומביאים אותה כפי עניות דעתנו, כך גם בהמחשה. מה שלילדים רגילים אנו עושים בדיבור את עושה לילדים עם צרכים מיוחדים בהמחשה. כמובן שאנו תמיד אומרים שזה ההבנה שלנו ושזה רק תחפושת אחת של הדמות ואילו את הדמות במילואה אנו לא יכולים להביא. אולי בכדי להדגיש זאת כדאי להביא לילדים את אותה דמות פעם בלבוש אחד ופעם בלבוש אחר. פעם להביא את דוד המלך יושב בבית המדרש ופעם להביא את דוד המלך הלוחם. כך גם תצליחי להמחיש לילדים שיש צדדים שונים בדמות שעליה אנו מדברים.
שאלה: בנוגע לאבטחה במעברי גבול בשבת: הוצע לי עבודה כמאבטח במעברי הגבול היבשתיים בבקעה. איזור דיי מסוכן שיש סכנה שיבואו משם מחבלים. יש לי משמרת בשבת וישנה הסעה שלוקחת אותי מהבית ומחזירה. האם מותר לי לעבוד בשבת בעבודה בטחונית זו ולנסוע בהסעה הלוך וחזור לבית בשבת, שכן אחרי המשמרת אני לא אוכל ללון שמה ולא אוכל ללכת ברגל כי זה מקום מסוכן ללכת ברגל לבית, מעבר לכך שאני מתגורר 30 דקות נסיעה מהמעבר גבול. מה עליי לעשות? כבוד הרב
תשובה: מותר לנסוע אם הנהג אינו יהודי.
שאלה: לימוד וכיבוס בחול המועד: בע"ה א. האם מותר ללמוד ולכתוב מאמרים של תורה והלכה בעזרת הקלדה על המחשב בחול המועד? ב. אנחנו נהיה בכל החג אצל ההורים. יש לנו קושי לארוז די בגדים לכל יום לכל הילדים מבחינת מצב המקום ברכב ובתיקים האם מותר לקחת איתנו בגדים בידיעה שודאי נצטרך לכבסם? יש לציין, שמדובר במשפחה עם חמישה ילדים קטנים שגם כך אין לנו די בגדים לכל החג וקרוב מאד לודאי שיהיו לכלוכים שאם לא יקבלו טיפול מידי ינזקו, שעל פי מה שידוע לי בכהאי גוונא מותר לנקותם בחול המועד?
תשובה: א. מותר. ב. לילדים קטנים מותר לכבס, לאנשים גדולים אסור לכבס.
שאלה: האכלת גוזלי תוכים בני יומם בחמץ בפסח: אני מגדל תוכים למחייתי. את הביצים אני מדגיר במדגרה ומגדל את הגוזלים מהבקיעה עד לגמילה. הגוזלים בוקעים ערומים וחסריי ישע ואני מאכיל אותם בעזרת מזרק מיוחד ומאכיל אותם בדייסה מיוחדת המכילה חמץ (במיוחד שבאה במגע עם מים בשעת ההכנה). בשנים עברו ניסיתי בפסח למצא פתרון כמו מטרנה צמחית כשל"פ טחינת גרעינים וקטניות דק דק והכנתם כדייסה, אך דבר זה לא היה מוצלח ומתו לי מס גוזלים בכל פסח בשנים עברו, ואלו שלא מתו שלשלו ולא התפתחו כראוי. אין כיום בשום מקום דייסה לגוזלים של תוכים שאיננה חמץ, ולא הצלחתי למצא תחליף לדייסה המיוחדת לכך, החמצה, המיוצרת בחו"ל. אין באפשרותי לתת לגוי להאכילם כי זה מקצוע קשה הדורש מיומנות בהאכלת הגוזלים (שבוקעים בגודל כ3 סמ ). האם יש פתרון אחר או מקום להקל בתערובת חמץ זה? (כמו למכור את חדר הגוזלים לגוי עם הציוד והדייסה, אך אוכל אני להמשיך להאכילם) או האם עליי להמשיך להאכיל בתחליפים הלא מוצלחים כמו שעשיתי בשלוש השנים האחרונות? ב
תשובה: האם אפשר להחליף את המזון בהדרגה איטית?